Výzva číslo VII. KMV 2018
na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra Slovenskej republiky 	
Účel	Podpora aktivít v oblasti prevencie kriminality a boja proti kriminalite podľa § 2 písm. d) zákona  č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov	
Vyhlasovateľ	Ministerstvo vnútra Slovenskej republiky	
Dátum zverejnenia	24.5.2018	
Termín uzávierky	9.7.2018	
Adresa na predkladanie žiadostí	Ministerstvo vnútra Slovenskej republiky
kancelária ministra vnútra
odbor prevencie kriminality
Drieňová 22
826 02 Bratislava	
Legislatívny rámec	Zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov	
Oprávnení žiadatelia	Žiadosť o dotáciu si môžu podať subjekty uvedené v § 3 zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov.	
Oprávnené aktivity 	Dotáciu možno poskytnúť oprávneným žiadateľom na projekty v oblastiach skvalitňovania prevencie a pomoci obetiam obchodovania s ľuďmi, predchádzania extrémizmu a diváckeho násilia, prevencie a pomoci seniorom, rovnako ako aj preventívne aktivity záujmovej činnosti detí a mládeže zamerané na:
•	prevenciu a identifikáciu obetí obchodovania s ľuďmi, zvyšovanie povedomia o tejto problematike, rozvoj odborných kapacít v oblasti obchodovania s ľuďmi,
•	predchádzanie extrémizmu a diváckeho násilia, zvyšovanie povedomia o tejto problematike, rozvoj odborných kapacít a budovanie poznatkovej bázy v tejto oblasti,
•	preventívne aktivity smerujúce k riešeniu aktuálnych otázok rizikovej skupiny obyvateľstva – seniorov s ohľadom na znižovanie kriminality a jej prevenciu, 
•	preventívne aktivity v oblasti záujmovej činnosti detí a mládeže smerujúce k  propagácii správnych zásad životného štýlu mladej generácie formou rozvoja telesnej kultúry a športu.	
Trvanie projektu	 rok  2018	
Základný cieľ projektu	Podpora aktivít subjektov pri zabezpečovaní prevencie a identifikácie obetí obchodovania s ľuďmi, zvyšovaní povedomia o tejto problematike a zabezpečovaní rozvoja odborných kapacít v oblasti obchodovania s ľuďmi, ako aj aktivity smerujúce k predchádzaniu extrémizmu a diváckeho násilia, zvyšovaniu povedomia o tejto problematike, budovaniu odborných kapacít a poznatkovej bázy v oblasti extrémizmu a diváckeho násilia. Podporované budú aj preventívne aktivity smerujúce k znižovaniu kriminality a prevencii kriminality zamerané na seniorov ako rizikovú skupinu. Rovnako sa podporia aj projekty zamerané na aktivity v oblasti záujmovej činnosti detí a mládeže zamerané na propagáciu správnych zásad životného štýlu mladej generácie formou rozvoja telesnej kultúry a športu. Aktivity môžu byť realizované s využitím technických prostriedkov, výchovy a vzdelávania.	
Ukazovateľ	Zvýšenie povedomia špecifických skupín najviac ohrozených rizikom obchodovania s ľuďmi v Slovenskej republike, rozvoj odborných kapacít v tejto oblasti; zvyšovanie povedomia o rizikách nárastu extrémizmu a diváckeho násilia, budovanie kapacít, prevencia kriminality zameraná na seniorov. Zníženie rizika ohrozenia detí a mládeže kriminalitou a inou protispoločenskou činnosťou. Špecifickou cieľovou skupinou sú deti a mládež ohrozené sociálnym vylúčením.
	
Kritériá výberu a poradie ich dôležitosti	•	Vhodnosť a účelnosť projektu 
- zameranie projektu a súlad s oprávnenými aktivitami,
- zrozumiteľnosť cieľov, aktivít, výsledkov a výstupov projektu, 
- štruktúra a popis plánovaných aktivít projektu, 
- inovatívnosť projektu,
- prehľadnosť a zrozumiteľnosť vecného a časového harmonogramu
•	Cieľové skupiny a dosah na verejnosť
- zadefinovanie cieľovej skupiny projektu, potenciálne a skutočné obete obchodovania s ľuďmi a trestných činov extrémizmu, seniori, deti a mládež ohrozené sociálnym vylúčením 
- rozsah oslovenia širokej verejnosti 
•	Realizácia projektu, udržateľnosť a publicita
- spolupráca žiadateľa s ďalšími zainteresovanými subjektmi na realizácii projektu,
- kompatibilita aktivít projektu s cieľom a očakávanými výsledkami projektu
- aktivity a dosiahnuté výsledky oprávneného žiadateľa v oblasti adresnej prevencie potenciálnych obetí obchodovania s ľuďmi a zvyšovania odborných kapacít v oblasti obchodovania s ľuďmi so zameraním na mládež, prevencie pred nárastom radikalizácie a extrémizmu,
- trvalosť a udržateľnosť aktivít projektu a požadovaného výsledného efektu v období po ukončení projektu,
- personálna matica, 
- publicita projektu
•	Rozpočet a efektívnosť
- vyrovnanosť rozpočtu projektu v závislosti od plánovaných aktivít,
- efektívnosť a opodstatnenosť použitia finančných prostriedkov predpokladaných na realizáciu projektu	
Náležitosti žiadosti 	▪ podľa § 6 zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov, 
▪ podľa § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov	
Disponibilný objem zdrojov	150 000,- eur z toho:
v kategórii 600 v sume   150 000,- eur
	
Výška  dotácie	Minimálna výška dotácie:   1 000,- eur v kategórii 600
Maximálna výška dotácie:  25 000,- eur v kategórii 600	
Kontakt na Ministerstve vnútra SR	JUDr. Ing. Jana Mitošinková, tel.: 02/4859 2206, e-mail: prevencia@minv.sk	
Prílohy:
	Vzor žiadosti o poskytnutie dotácie v pôsobnosti Ministerstva vnútra SR v elektronickej forme sa nachádza v dokumentoch na stiahnutie na webovom sídle MV SR na adrese http://www.minv.sk/?dotacie-1
Rozpočet výdavkov financovaných z dotácie, ktorý tvorí prílohu k žiadosti o poskytnutie dotácie v elektronickej forme, sa nachádza v dokumentoch na stiahnutie na webovom sídle MV SR na adrese http://www.minv.sk/?dotacie-1
Vzor personálnej matice, ktorý tvorí prílohu k žiadosti o poskytnutie dotácie a nachádza sa v elektronickej forme v dokumentoch na stiahnutie na webovom sídle MV SR na adrese http://www.minv.sk/?dotacie-1
Kontrolný list náležitostí žiadosti, ktorý tvorí prílohu k žiadosti o poskytnutie dotácie v elektronickej forme, sa nachádza v dokumentoch na stiahnutie na webovom sídle MV SR na adrese http://www.minv.sk/?dotacie-1	

Poznámka	Žiadosť o poskytnutie dotácie musí byť doručená na adresu uvedenú na predkladanie žiadostí. Spisový obal v zalepenej obálke je potrebné označiť „DOTÁCIE – NEOTVÁRAŤ, VÝZVA číslo VII. KMV 2018“.	
Doplňujúce informácie pre žiadateľov o poskytnutie dotácie 
v roku 2018

Forma odstraňovania nedostatkov žiadosti	Žiadosti sa zasielajú na adresu uverejnenú na webovom sídle ministerstva do 45 dní odo dňa zverejnenia výzvy. Pri podaní žiadosti poštou v deň ukončenia výzvy je tento deň dňom prijatia žiadosti. Akceptovaným dokladom je obálka s dátumom podania.
Žiadosť o poskytnutie dotácie sa predkladá s povinnými prílohami 
a náležitosťami podľa platných predpisov na základe výzvy vyhlásenej Ministerstvom vnútra SR v jednom origináli a v elektronickej verzii na CD alebo DVD nosiči. Originál žiadosti s náležitosťami a povinnými prílohami musí byť zviazaný tak, aby nebolo možné vkladať alebo vyberať jednotlivé strany predloženej dokumentácie a všetky strany musia byť žiadateľom očíslované. Žiadosti zaslané len elektronickou poštou alebo faxom v stanovenom termíne nebudú akceptované. 

Poskytovateľ uzná dodatočné predloženie  dokladov preukazujúcich splnenie podmienok na poskytnutie dotácie podľa  §8a ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, ak mu  budú doručené do 10 kalendárnych dní od termínu uzatvorenia výzvy, pričom k danému postupu nebude žiadateľ osobitne vyzývaný. Za doklady, ktorými sa preukazuje splnenie podmienok na poskytnutie dotácie, sa považujú doklady vyžadované zákonom č. 523/2004 Z. z. 
o rozpočtových pravidlách verejnej správy a o zmene a doplnení niektorých zákonov v znení neskorších predpisov, ale aj doklady vyžadované zákonom          č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov. 
Formálne nedostatky, ktoré je možné odstrániť a nemenia podstatu žiadosti, môže odstrániť ministerstvo bez konzultácie so žiadateľom. Vyhlasovateľ je oprávnený bez konzultácie so žiadateľom:
- doplniť čiastočne chýbajúce identifikačné údaje žiadateľa, ak je z ostatných
          priložených dokumentov nespochybniteľné, o akého žiadateľa ide,
- zaokrúhliť finančné údaje v centoch na celé eurá,
- upraviť výšku finančných údajov uvádzaných v tis. eurách na eurá,
- opraviť matematické chyby a doplniť chýbajúce súčty na základe čísiel  
             uvedených v rozpočte výdavkov financovaných z dotácie.

Ďalšie informácie	Dôležité upozornenie! 
 K žiadosti o poskytnutie dotácie je potrebné vypracovať rozpočet výdavkov financovaných z dotácie, ktorý je súčasťou tejto výzvy. Suma výdavkov označená ako kategória uvedená v rozpočte výdavkov financovaných z dotácie je záväzná. Rozpočet výdavkov, na ktoré sa požaduje dotácia, je potrebné doplniť o vecnú špecifikáciu. Dotáciu nemožno použiť na výdavky nezahrnuté do rozpočtu pri dodržaní podmienok stanovených v platných predpisoch a v zmluve o poskytnutí dotácie.
Poskytovateľ môže rozhodnúť o znížení výšky požadovanej dotácie uvedenej v žiadosti, o čom informuje žiadateľa. 
Ak je žiadateľ platcom DPH, ktorý si môže uplatniť odpočítanie DPH, za oprávnený výdavok sa bude považovať iba výdavok na úhradu bez DPH.

Pre posúdenie charakteru výdavku je základným rámcom ekonomická klasifikácia rozpočtovej klasifikácie (Úplné znenie Metodického usmernenia Ministerstva financií Slovenskej republiky k  č. MF/010175/2004-42 z dňa 8. decembra 2004 a vysvetlivky k ekonomickej klasifikácii rozpočtovej klasifikácie), zákon              č. 595/2003 Z. z. o dani z príjmov v znení neskorších predpisov, zákon                  č. 523/2004 Z. z. o rozpočtových pravidlách verejnej správy  a o zmene a  doplnení  niektorých  zákonov v znení  neskorších predpisov, zákon č. 431/2002 Z. z. o účtovníctve v znení neskorších predpisov. 

Zloženie komisie, ktorá je výberovým a hodnotiacim orgánom, upravuje § 5 zákona č. 526/2010 Z. z. v znení zákona č. 287/2012 Z. z.	

Vzor zmluvy	Vzor zmluvy o poskytnutí dotácie, vrátane prílohy rozpočtu výdavkov financovaných z dotácie, ako aj ďalšie vzorové tlačivá k vyhodnoteniu dotácie, sa nachádzajú v dokumentoch na stiahnutie na webovom sídle MV SR na adrese 
http://www.minv.sk/?dotacie-1